**Dôvodová správa**

**Všeobecná časť**

Podľa § 68 ods. 3 a 4 zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov (ďalej len „zákon č. 328/2002 Z. z.“) sa výsluhové dôchodky, invalidné výsluhové dôchodky, vdovské výsluhové dôchodky, vdovecké výsluhové dôchodky a sirotské výsluhové dôchodky priznané do dňa účinnosti tohto zákona okrem zvýšenia podľa § 68 ods. 1 a 2, t.j. okrem všeobecného zvýšenia týchto dôchodkov k 1. júlu príslušného kalendárneho roka, každoročne zvyšujú aj s prihliadnutím na rast priemerných služobných príjmov v období od priznania nároku na túto dávku do dňa účinnosti tohto zákona, a to až do času, keď ich priemerná výška dosiahne priemernú výšku rovnakých dávok priznaných podľa tohto zákona. Percento zvýšenia uvedených výsluhových dôchodkov má ustanoviť osobitný zákon.

 V roku 2007 sa k 1. decembru zákonom č. 508/2007 Z. z. o zvýšení výsluhových dôchodkov zo sociálneho zabezpečenia policajtov a vojakov v roku 2007 zvyšovali výsluhové dôchodky príslušníkov Policajného zboru, Slovenskej informačnej služby, Zboru väzenskej a justičnej stráže, Železničnej polície, pokiaľ neprevyšovali sumu 16 517 Sk mesačne, a to za každý rok trvania zhodnoteného služobného pomeru o 0,25 %, ak boli priznané podľa predpisov platných pred 1. aprílom 1998. U profesionálnych vojakov sa k rovnakému dátumu zvyšovali výsluhové dôchodky priznané pred 1. júlom 2002, pokiaľ neprevyšovali sumu 18 100 Sk, a to o 0,15 %, resp. 0,1 % za každý rok trvania zhodnoteného služobného pomeru. Všetky vdovecké výsluhové dôchodky sa zvyšovali o 6,25 %. Invalidné výsluhové dôchodky, vdovské výsluhové dôchodky a sirotské výsluhové dôchodky priznané pred 1. júlom 2002 sa v roku 2007 podľa § 68 ods. 3 a 4 zákona č. 328/2002 Z. z. nezvyšovali, pretože ich priemerná výška už dosiahla priemernú výšku rovnakého druhu dávok priznaných podľa uvedeného zákona.

 Pri vyhodnotení situácie v roku 2008 bolo zistené, že rozdielny platový vývoj v jednotlivých bezpečnostných zboroch a ozbrojených silách, ako aj rôzny vývoj v priemernej výške jednotlivých druhov dávok v porovnávaných kmeňoch zabezpečovaných osôb v uvedených zabezpečovaných zložkách (úbytkom osôb s dôchodkami priznanými pred 1. júlom 2002 a súčasne prírastkom osôb s vyššími dôchodkami priznanými podľa zákona č. 328/2002 Z. z.) viedol k zmene situácie zohľadnenej v roku 2007. To si vyžaduje zmenu metodiky zvyšovania dôchodkov podľa § 68 ods. 3 a 4 uvedeného zákona tak, že je potrebné pristúpiť k diferencovanému zvyšovaniu v jednotlivých zabezpečovaných zložkách a jednotlivých skupinách výsluhových dôchodkov, ktoré boli v minulosti priznávané podľa rôznych predpisov. Bližšie údaje vyplývajú z nižšie uvedených tabuliek. Rozsah a obsah navrhovaného zákona vyplýva tiež zo skutočnosti, že priemerná úroveň vdovských výsluhových dôchodkov a sirotských výsluhových dôchodkov, priznaných pred účinnosťou zákona č. 328/2002 Z. z. už druhý kalendárny rok dosahuje priemernú úroveň rovnakých dávok priznaných podľa tohto zákona a preto sa ich zvyšovanie nenavrhuje. Dotknuté dôchodky nebude potrebné zvyšovať u Národného bezpečnostného úradu a tiež u Hasičského a záchranného zboru, kde sa takéto dôchodky nevyplácajú. Taktiež sa nebudú zvyšovať výsluhové dôchodky a invalidné výsluhové dôchodky colníkov, priznané pred účinnosťou zákona č. 328/2002 Z. z., pretože ich priemerná výška je vyššia ako priemerná výška výsluhových dôchodkov priznaných podľa tohto zákona.

Návrh zákona bol podľa § 33 ods. 2 zákona č. 523/2004 Z. z. o rozpočtových pravidlách verejnej správy a  o  zmene a doplnení niektorých zákonov prerokovaný s Ministerstvom financií Slovenskej republiky.

 Návrh zákona je v súlade s Ústavou Slovenskej republiky, s ostatnými zákonmi a medzinárodnými zmluvami, ktorými je Slovenská republika viazaná.

##### Doložka finančných, ekonomických, environmentálnych vplyvov

**a vplyvov na zamestnanosť a podnikateľské prostredie**

Navrhovaný zákon nebude mať dôsledky na životné prostredie, zamestnanosť a podnikateľské prostredie. Realizáciu zákona budú zabezpečovať orgány sociálneho zabezpečenia Ministerstva vnútra Slovenskej republiky, Ministerstva spravodlivosti Slovenskej republiky, Ministerstva dopravy, pôšt a telekomunikácií Slovenskej republiky, Ministerstva obrany Slovenskej republiky a Slovenskej informačnej služby svojimi súčasnými pracovníkmi.

## Odhad dopadov na verejné financie

 Navrhované zvýšenie dávok výsluhového zabezpečenia policajtov a vojakov a pozostalých po nich priznávaných podľa predpisov účinných pred zákonom č. 328/2002 Z. z. sa bude uhrádzať z osobitných účtov vedených uvedenými ústrednými orgánmi štátnej správy a organizácií na sociálne zabezpečenie policajtov a vojakov podľa zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov. Celková potreba finančných prostriedkov vo všetkých zabezpečujúcich rezortoch a organizáciách na zvýšenie dávok výsluhového zabezpečenia je 1,24 mil. Sk mesačne, t. j. v roku 2008 1,24 mil. Sk a v roku 2009 a nasledujúcich 14,9 mil. Sk ročne.

 V jednotlivých zabezpečujúcich rezortoch a organizáciách je aktuálna situácia v roku 2008 takáto:

1. Ministerstvo vnútra Slovenskej republiky - Policajný zbor a Slovenská informačná služba bez jej osobitného uvedenia

|  |  |  |
| --- | --- | --- |
| **Kategória****dôchodku** | **Pred účinnosťou zákona č. 328/2002 Z. z.** | **Podľa z. č. 328/2002** |
| **z. 101/1964** | **z. 100/1970** | **z. 121/1975** | **z. 100/1988** | **z. 334/1991** | **z. 410/1991** | **z. 73/1998** |
| počet | Ø výškadávky v Sk | počet | Ø výškadávky v Sk | počet | Ø výškadávky v Sk | počet | Ø výškadávky v Sk | počet | Ø výškadávky v Sk | počet | Ø výškadávky v Sk | počet | Ø výškadávky v Sk | počet | Ø výškadávky v Sk |
| výsluhový | 96 | 13 239 | 178 | 9 571 | 1 074 | 13 792 | 1 757 | 15 748 | 287 | 10 971  | 1 699 | 11 704 | 2 094 | 17 561 | 3 795 | 16 330 |
| invalidný výsluhový | 20 | 11 417 |  |  | 116 | 11 116 | 217 | 11 587 |  |  |  |  |  |  | 3 | 12 756 |
| vdovský výsluhový | 16 | 6 698 |  |  | 84 | 7 098 | 399 | 7 852 |  |  |  |  |  |  | 1 016 | 7 544 |
| vdovecký výsluhový |  |  |  |  |  |  | 2 | 4 430 |  |  |  |  |  |  | 7 | 7 126 |
| sirotský výsluhový |  |  |  |  | 4 | 4 047 | 92 | 5 982 |  |  |  |  |  |  | 116 | 3 952 |
|  výsluhové dôchodky (z.100/1988) | s prídavkom: | 185 | 25 716 |
| bez prídavku: | 1 575 | 14 581 |
|  |  |  |  |  |
| invalidné výsluhové dôchodky (z.100/1988) | s prídavkom: | 16 | 15 324 |
| bez prídavku: | 201 | 11 289 |

 U príslušníkov Policajného zboru a Slovenskej informačnej služby bude celková suma nákladov na zvýšenie všetkých druhov zvyšovaných dávok výsluhového zabezpečenia tvoriť približne 0,52 mil. Sk mesačne, t.j. 6,24 mil. Sk ročne.

2. Ministerstvo dopravy, pôšt a telekomunikácií Slovenskej republiky – Železničná polícia

|  |  |  |
| --- | --- | --- |
| **Kategória****dôchodku** | **Pred účinnosťou zákona č. 328/2002 Z. z.** | **Podľa z. č. 328/2002** |
| **z. 101/1964** | **z. 100/1970** | **z. 121/1975** | **z. 100/1988** | **z. 334/1991** | **z. 410/1991** | **z. 73/1998** |
| počet | Ø výškadávky v Sk | počet | Ø výškadávky v Sk | počet | Ø výškadávky v Sk | počet | Ø výškadávky v Sk | počet | Ø výškadávky v Sk | počet | Ø výškadávky v Sk | počet | Ø výškadávky v Sk | počet | Ø výškadávky v Sk |
| výsluhový |  |  |  |  |  |  | 2 | 17 761 |  |  | 27 | 11 899 | 61 | 19 110 | 279 | 13 352 |
| invalidný výsluhový |  |  |  |  |  |  |  |  |  |  |  |  |  |  |  |  |
| vdovský výsluhový |  |  |  |  |  |  |  |  |  |  |  |  |  |  | 11 | 8 251 |
| vdovecký výsluhový |  |  |  |  |  |  |  |  |  |  |  |  |  |  |  |  |
| sirotský výsluhový |  |  |  |  |  |  |  |  |  |  |  |  |  |  | 1 | 1 986 |

 U Železničnej polície bude celková suma nákladov na zvýšenie všetkých druhov zvyšovaných dávok výsluhového zabezpečenia tvoriť približne 0,002 mil. Sk mesačne, t.j. 0,024 mil. Sk ročne.

3. Ministerstvo spravodlivosti Slovenskej republiky – Zbor väzenskej a justičnej stráže

|  |  |  |
| --- | --- | --- |
| **Kategória****dôchodku** | **Pred účinnosťou zákona č. 328/2002 Z. z.** | **Podľa z. č. 328/2002** |
| **z. 101/1964** | **z. 100/1970** | **z. 121/1975** | **z. 100/1988** | **z. 334/1991** | **z. 410/1991** | **z. 73/1998** |
| počet | Ø výškadávky v Sk | počet | Ø výškadávky v Sk | počet | Ø výškadávky v Sk | počet | Ø výškadávky v Sk | počet | Ø výškadávky v Sk | počet | Ø výškadávky v Sk | počet | Ø výškadávky v Sk | počet | Ø výškadávky v Sk |
| výsluhový |  |  | 30 | 7 860 | 81 | 14 162 | 424 | 17 551 |  |  | 216 | 10 846 | 390 | 14 412 | 956 | 17 412 |
| invalidný výsluhový |  |  |  |  | 15 | 11 809 | 49 | 13 947 |  |  |  |  |  |  |  |  |
| vdovský výsluhový |  |  |  |  | 11 | 6 717 | 70 | 8 320 |  |  |  |  |  |  | 124 | 8 984 |
| vdovecký výsluhový |  |  |  |  |  |  |  |  |  |  |  |  |  |  | 4 | 8 503 |
| sirotský výsluhový |  |  |  |  |  |  | 9 | 5 044 |  |  |  |  |  |  | 7 | 3 874 |

 V Zbore väzenskej a justičnej stráže bude celková suma nákladov na zvýšenie všetkých druhov dávok výsluhového zabezpečenia tvoriť približne 0,132 mil. Sk mesačne, t.j. 1,6 mil. Sk ročne.

4. Ministerstvo obrany Slovenskej republiky

|  |  |  |
| --- | --- | --- |
| **Kategória****dôchodku** | **Pred účinnosťou zákona č. 328/2002 Z. z.** | **Podľa z. č. 328/2002** |
| **z. 76/1959** | **pred z. 101/1964** | **z. 101/1964** | **z. 121/1975** | **z. 100/1988** | **z.114/1998** |  |
| počet | Ø výškadávky v Sk | počet | Ø výškadávky v Sk | počet | Ø výškadávky v Sk | počet | Ø výškadávky v Sk | počet | Ø výškadávky v Sk | počet | Ø výškadávky v Sk | počet | Ø výškadávky v Sk |
| výsluhový |  2289 | 17 783 |  |  | 43 | 17 580 | 1 155 | 17 702 | 1712 | 18 827 | 2 529 | 20 285 | 5 866 | 22 072 |
| invalidný výsluhový |  |  | 6 | 13 194 | 20 | 14 949 | 84 | 15 073 | 68 | 14 026 | 4 | 17 021 | 9 | 13 358 |
| vdovský výsluhový |  |  | 11 | 8 804 | 19 | 9 724 | 82 | 10 295 | 187 | 10 455 | 576 | 9 388 | 890 | 10 481 |
| vdovecký výsluhový |  |  |  |  |  |  |  |  |  |  | 1 | 9 380 | 1 | 9 848 |
| sirotský výsluhový |  |  |  |  |  |  | 3 | 5 925 | 37 | 6 437 | 39 | 5 138 | 133 | 5 845 |

 U profesionálnych vojakov bude celková suma nákladov na zvýšenie všetkých druhov dávok výsluhového zabezpečenia tvoriť približne 0,552 mil. Sk mesačne, t.j. 6,618 mil. Sk ročne.

 5. Ministerstvo financií Slovenskej republiky

|  |  |  |
| --- | --- | --- |
| **Kategória****dôchodku** | **Pred účinnosťou zákona č. 328/2002 Z. z.** | **Podľa z. č. 328/2002** |
| počet | Ø výškadávky v Sk | počet | Ø výškadávky v Sk | počet | Ø výškadávky v Sk |
| výsluhový a invalidný výsluhový | 61 | 22 430 | 239 | 16 410 | 1028 | 10 370 |
| vdovský výsluhový | 3 | 12 502 |  |  | 34 | 8 678 |
| vdovecký výsluhový |  |  |  |  | 2 | 11 360 |
| sirotský výsluhový |  |  |  |  | 19 | 13 854 |

 Vzhľadom na skutočnosť, že priemerná výška dávok výsluhového zabezpečenia colníkov priznaných pred účinnosťou zákona č. 328/2002 Z. z. prevyšuje priemernú výšku rovnakého druhu dávok priznaných podľa uvedeného zákona, v roku 2008 sa zvýšenie podľa § 68 ods. 3 tohto zákona nevykoná.

**Doložka zlučiteľnosti**

**právneho predpisu**

**s právom Európskych spoločenstiev a právom Európskej únie**

**1. Predkladateľ právneho predpisu:** vláda slovenskej republiky

**2. Názov návrhu právneho predpisu:** Návrh zákona o zvýšení výsluhových dôchodkov zo sociálneho zabezpečenia policajtov a vojakov v roku 2008

**3. Problematika návrhu právneho predpisu:**

a) nie je upravená v práve Európskych spoločenstiev

b) nie je upravená v práve Európskej únie

c) nie je obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev.

**Vzhľadom na vnútroštátny charakter navrhovaného právneho predpisu je bezpredmetné vyjadrovať sa k bodom 4., 5. a 6. doložky zlučiteľnosti.**

**Osobitná časť**

K § 1

 Podľa zásad uvedených vo všeobecnej časti dôvodovej správy sa navrhuje zvýšiť výsluhové dôchodky príslušníkov Policajného zboru, Zboru väzenskej a justičnej stráže, Železničnej polície, Slovenskej informačnej služby a profesionálnych vojakov priznané podľa predpisov účinných pred 1. júlom 2002, a to s vylúčením zvyšovania určitých skupín výsluhových dôchodkov v jednotlivých bezpečnostných zboroch, ktorých priemerná výška už dosiahla priemernú výšku rovnakého druhu dávok priznaných podľa zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov.

K § 2

 Pri zvyšovaní invalidných výsluhových dôchodkov policajtov sa navrhuje použiť jednotná miera zvýšenia, odvodená od zistenej priemernej započítateľnej doby služby a u profesionálnych vojakov diferencovaná miera zvyšovania z rovnakých dôvodov ako sú uvedené v § 1 s tým, že nie je potrebné vylučovať zo zvyšovania určité skupiny poberateľov v rámci jednotlivých bezpečnostných zborov.

K § 3

 Jednotným percentom sa navrhuje zvýšiť vdovecké výsluhové dôchodky. Jednotné percento zvýšenia vyplýva z toho, že v minulosti sa tieto dôchodky vymeriavali podľa vtedy platných predpisov v osobitnej konštrukcii, ktorá v podstate neodrážala dobu vykonanej služby a len čiastočne odrážala rozhodujúce príjmy u osoby, od ktorej sa vdovecký dôchodok odvodzuje.

K § 4

 Vzhľadom na skutočnosť, že podľa slovensko-českej zmluvy o sociálnom zabezpečení sa niekoľko desiatok dôchodkov zo sociálneho zabezpečenia policajtov a vojakov vypláca ako čiastkových do Českej republiky, sa predkladaným návrhom zákona rieši aj otázka zvyšovania týchto dôchodkov.

K § 5

 Navrhuje sa ustanoviť, čo je základom na zvýšenie dôchodkov podľa § 1 až 4. Týmto základom je suma dôchodku patriaca k 30. novembru 2008. Ustanovuje sa tiež, že zvýšenie patrí k zvyšovanému dôchodku a ďalej s ním tvorí jeden celok.

K § 6

 Navrhuje sa ustanoviť, odkedy sa zvyšované dôchodky zvyšujú a dokedy sa má poukázať poberateľom ich doplatok. Ide o analógiu riešenia použitú aj v predchádzajúcich rokoch.

K § 7

 Navrhuje sa ustanoviť dátum účinnosti zákona.

V Bratislave 20. augusta 2008

 **Robert FICO v. r.**

**predseda vlády**

**Slovenskej republiky**

**Robert Kaliňák v. r.**

**podpredseda vlády a minister vnútra**

**Slovenskej republiky**